 Obìrin kògbérégbè mẹta nínú òṣèré Yorùbá Ṣùgbọn àwọn obìnrin kan wà tí wọn máa ń ṣe ipa ẹni tí kò gba ìgbàkugbà nínú eré. Ọkan lára àwọn òṣèré yìí ni Toyin Afolayan ti ọpọ èèyàn mọ sí Lọla Idije. Idijẹ ti pọẹ nínú ere sinimá Yorùbá, nínú eré náà ló sì ti rí ìnagijẹ rẹ. Eré Obìnrin Àsìkò tí olóògbé Alade Aromire ṣe ni Toyin Afolayan ti rí ìnagijẹ rẹ tíi ṣe Lola Idijẹ. Idijẹ ṣe ìyá ìta tí kò gbàgbàkugbà nínú eré náà tí àwọn okùnrin sì mọ ọ sí èyí. Obìnrin náà ṣì ń kópa nínú àwọn eré sinimá àgbéléwò Yorùbá ni ọlọkan-ọ-jọ-kan. Mí ò ya wèrè, mí ò burú, ọnà àtijẹ là ń wá Ó ti pẹ tí Sola Sobawale tí ń ṣe iṣẹ sinimá àgbéléwò. Ó darapọ mọ ẹgbẹ Awada Kẹríkẹrì lábẹ àṣẹ àgba òṣèré, Adebayo Salami. Bẹẹ náà ni òṣere náà ti kọkọ ṣe iṣẹ ní iléeṣẹ amóhùnmáwòran NTA láì gba owó. Gbajúgbajà òṣèré náà ti kópa nínú àwọn orísíríṣí eré bíi Asẹwo to re Mecca, Ohun Ọkọ sọ mi da, Asewo Kano àti bẹẹbẹẹ lọ. Ṣùgbọn tòun ti pé kò kìn ín gba ìgbàkugbà nínú eré, Sobowale ṣàlàyé fún BBC pé òun kìí ṣe ènìyàn tó burú. Ó ṣe àfikún pé gbogbo nǹkan tí òun ń ṣe lórí eré ìtàgé kìí ṣe ìwà òun ni. Ọkan nínú àwọn Kògbérégbè láàrín àwọn ọdọ tí wọn jẹ obìnrin tí wọn ń ṣe sinimá àgbéléwò Yorùbá ni Mide Funmi Martins Abiodun tó jẹ ọmo fún olóògbé Funmi Martin, ó sì jé aya fún òṣèré Hafeez Owo. Mide náà ti kópa nínú àìmọye eré tó ti hùwà kògbérégbé gẹgẹ bí obìnrin. Lára àwọn eré tó ti kópa ni Abami Eda, Ibeji Gbajumọ, Mama Iyawo Ika, Pregcy Test, Owo ni koko àti bẹẹ bẹẹ lọ. : Oríṣìríṣi àwọn òṣeré ló wà nínú àwọn òsèré sinimá àgbéléwó tí wọn sì ń kópa ọlọkan ò jọ kan níbẹ. 